ขออนุญาตสอบถามทีค่ะ คืออยากหยุดทานยาคุมแบบ21เม็ดค่ะ เพราะจะไม่มีเพศสัมพันธุ์แล้ว แต่เดือนนี้มีเพศสัมพันธุ์ล่าสุดวันนี้ วันที่8ค่ะ จึงอยากถามว่าเดือนหน้า ถ้าจะหยุดทานยาจะมีโอกาสตั้งครรภ์ไหมคะ ซึ่งตอนนี้ยังไม่ประสงค์ที่จะตั้งครรภ์ค่ะ *ยาเหลือสองเม็ดค่ะตอนนี้และรอเวลาหยุดยา7วัน
สวัสดีค่ะ การหยุดรับประทานยาคุมกำเนิด แนะนำให้หยุดเมื่อรับประทานครบแผงหมดพอดี ไม่ควรหยุดกลางคัน เนื่องจากจะมีผลต่อระดับฮอร์โมนในร่างกาย อาจทำให้มีเลือดออกผิดปกติ ประจำเดือนมาคลาดเคลื่อน หรือเกิดการตั้งครรภ์ขึ้นมาได้ดังนั้นแนะนำให้กินยาที่เหลืออยูอีก 2 เม็ดต่อให้หมด และรอให้ประจำเดือนมาก่อน จึงจะเป็นสัญญาณว่าไม่ได้มีการตั้งครรภ์ในรอบเดือนที่ผ่านมา จึงจะสามารถหยุดยาคุมกำเนิดได้ หรืออาจยืนยันด้วยการตรวจการตั้งครรภ์ทางปัสสาวะหลังมีเพศสัมพันธ์ 10-14 วันร่วมด้วยค่ะ